Document ID: 31991R2207

ΚΑΝΟΝΙΣΜΟΣ (ΕΟΚ) αριθ. 2207/91 ΤΗΣ ΕΠΙΤΡΟΠΗΣ της 23ης Ιουλίου 1991 για την τροποποίηση του κανονισμού (ΕΟΚ) αριθ. 2006/80 περί καθορισμού των κέντρων παρεμβάσεως των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 3 παράγραφος 7,
Εκτιμώντας:
ότι ο κανονισμός (ΕΟΚ) αριθ. 1145/76 του Συμβουλίου (3) καθόρισε τα καθεστώτα που εφαρμόζονται για τον καθορισμό των κέντρων παρεμβάσεως στον τομέα των σιτηρών-
ότι τα κέντρα παρεμβάσεως καθορίσθηκαν από τον κανονισμό (ΕΟΚ) αριθ. 2006/80 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1595/91 (5)- ότι, σύμφωνα με τις διαβουλεύσεις που προβλέπονται στο άρθρο 3 παράγραφος 7 του κανονισμού (ΕΟΚ) αριθ. 2727/75, πρέπει να τροποποιηθεί ο κατάλογος των κέντρων αυτών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα μέρη "Γαλλία" και "Ελλάδα" του παραρτήματος του κανονισμού (ΕΟΚ) αριθ. 2006/80 αντικαθίστανται από τα παραρτήματα Ι και ΙΙ του παρόντος κανονισμού.
2. Τα κέντρα παρεμβάσεως "Grimmen" και "Neubuckow" (Laender Mecklenburg-Vorpommeren) που εμφαίνονται στο μέρος "Bundesrepublik Deutschland", αντικαθίστανται από τα κέντρα "Stralsund" και "Wismar" αντιστοίχως.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1991.

Labels: 18
4